钦定古今图书集成/明伦汇编/氏族典/第159卷 > 《唐书》 > 《宰相世系表》
## 钦定古今图书集成/明伦汇编/氏族典/第159卷 > 《唐书》 > 《宰相世系表》

韩氏出自姬姓。晋穆侯㵒少子曲沃桓叔成，师生武
子万，食采韩原。生定伯，定伯生子舆，子舆生献子厥，
从封遂为韩氏。十五世孙襄王仓，为秦所灭。少子《虮
虱》生信，汉封韩王。生弓高侯颓当，颓当生孺，孺生案
道侯说，说生长君，长君生龙额侯增，增生河南尹骞，
避王莽乱，居赭阳。九世孙河东太守术生河东太守
纯，纯生魏司徒、南乡恭侯暨六世孙延之，字显宗，后
魏鲁阳侯孙瓌，平凉太守、安定公。生恒州刺史演，演
生褒。

弓高侯《颓当》裔孙寻，后汉陇西太守，世居颍川。生司空棱，字伯师，其后徙安定。武安，后魏有常山太守、武
安成侯耆，字黄耇，徙居九门。生茂，字元兴，尚书令、征
南大将军、安定桓王。二子：备、均。均字天德，定州刺史、
安定康公。生晙，雅州都督。生仁泰。

河东太守纯四世孙安之，晋员外郎。二子：潜、恬。恬，元
菟太守。二子：都、偃。偃，临江令。生后魏从事郎中。
生播，字远游，徙昌黎棘城。二子：励、绍。绍字延宗，扬州
别驾。二子：奕、胄。

南乡恭侯暨子孙，其后徙阳夏。

韩氏宰相四人。瑗、休、滉、弘。